Tenet (filme)

Tenet é un filme británico-estadounidense de 2020 escrito e dirixido por Christopher Nolan, que el mesmo produciu xunto con Emma Thomas. Está protagonizado por John David Washington, Robert Pattinson, Elizabeth Debicki, Dimple Kapadia, Michael Caine e Kenneth Branagh. O filme conta a historia dun axente secreto que aprende como manipular o fluxo do tempo para previr un ataque do futuro que ameaza con aniquilar o mundo presente.

Nolan dedicou máis de cinco anos a escribir o guión despois de cavilar sobre as ideas centrais de Tenet durante máis dunha década. A preprodución comezou a finais de 2018, co proceso de selección de elenco realizada en 2019. A fotografía principal durou seis meses dende maio até novembro, en Dinamarca, Estonia, a India, Italia, Noruega, o Reino Unido e os Estados Unidos. O fotógrafo Hoyte van Hoytema rodou en 70 mm e IMAX. As escenas de manipulación do tempo foron rodadas tanto cara a adienta como cara a atrás. Usáronse máis de cen buques e miles de extras.

A estrea foi posposta tres veces por mor da pandemia de COVID-19, mais finalmente estreouse no Reino Unido o 26 de agosto de 2020, e nos Estados Unidos o 3 de setemro de 2020 en IMAX, 35 mm e 70 mm. Foi un dos primeiros filmes de Hollywood en estrearse masivamente nos cinemas despois do confinamento da pandemia, e recadou 363 millóns de dólares en todo o mundo, converténdose no quinto filme con maior recadación de 2020. Porén, a recadación foi considerada un fracaso debido ó seu elevado orzamento de produción e comercialización e á escasa distribución nos cinemas durante a pandemia. O filme recibiu valoracións positivas, con eloxios ás secuencias de acción, efectos visuais, banda sonora, fotografía e interpretacións, mentres que a historia e a edición de son recibiron peores críticas. O filme recibiu dous nomeamentos ós Premios Óscar, ó mellor deseño de produción e mellores efectos visuais na 93ª edición dos premios.

 Personaxes 
 John David Washington como o protagonista, un axente da CIA
 Robert Pattinson como Neil
 Elizabeth Debicki como Katherine "Kat" Barton
 Dimple Kapadia como Priya Singh
 Martin Donovan como Fay
 Fiona Dourif como Wheeler
 Yuri Kolokolnikov como Volkov
 Himesh Patel como Mahir
 Clémence Poésy como Barbara
 Aaron Taylor-Johnson como Ives
 Michael Caine como Sir Michael Crosby
 Kenneth Branagh como Andrei Sator
 Denzil Smith como Sanjay Singh

 Notas 

 Véxase tamén 
 Bibliografía 

 Ligazóns externas 

 Ficha en RottenTomatoes 
 Ficha en BoxOfficeMojo 

Categoría:Filmes de 2020
Categoría:Filmes en lingua inglesa
Categoría:Filmes do Reino Unido
Categoría:Filmes dos Estados Unidos de América
Categoría:Filmes dirixidos por Christopher Nolan
Categoría:Filmes de acción e ciencia ficción dos Estados Unidos de América
Categoría:Filmes de Warner Bros.
Categoría:Filmes rodados nos Estados Unidos de América
Categoría:Filmes rodados no Reino Unido
Categoría:Filmes rodados en Noruega
Categoría:Filmes rodados en Bombai
Categoría:Filmes rodados en Italia
Categoría:Filmes rodados en Estonia
Categoría:Filmes rodados en Dinamarca
Categoría:Filmes ambientados en Vietnam
Categoría:Filmes ambientados en Italia
Categoría:Filmes ambientados en Rusia
Categoría:Filmes ambientados en Bombai
Categoría:Filmes ambientados en Londres
Categoría:Filmes ambientados en Siberia
Categoría:Filmes ambientados en Talín
Categoría:Filmes adiados por mor da pandemia de COVID-19
Categoría:Filmes sobre o tempo
Categoría:Filmes sobre terrorismo
Categoría:Filmes sobre tecnoloxía
Categoría:Filmes distribuídos en sistemas IMAX